Nyhedsmail oktober 2016.





**Første nyhed er de nye pakkepriser for 2017:**

 Grundpakke: 1880.- (1.halvår 1191 kr. -2. halvår 689 kr.)

 Mellempakke: 4165.- (1.halvår 2360 kr. -2. halvår 1805 kr.)

 Fuldpakke: 5470.- (1.halvår 3065 kr. -2. halvår 2405 kr.)

**BEMÆRK:1. halvårsopkrævning indeholder**

**betaling til Copydan for hele 2017.**

Årsagen til stigninger i pakkepris (115 kr./115 kr./175 kr.) skyldes ligesom sidste år i høj grad **Copydan/KODA- afgifterne: op til 15 %** stigning fra 2016 til 2017! Vi er medlem af FDA (sammenslutning af antenneforeninger). FDA har netop opsagt aftalen med Copydan. Der skulle gerne komme en fornuftig aftale i hus i 2017.

**Selv med disse priser er vi konkurrencedygtige med andre udbydere.**

**Her er oplistet månedspriser *her i Øst*:**

GRUNDPAKKE: 147 kr.

Mellempakke: 337 kr.

Fuldpakke: 441 kr.

Ovenstående priser er 2016 priser, idet hvis man skal foretage sammenligninger med konkurrenternes priser, så er det den pris, man skal kigge på. **Ikke alle udbydere har opgivet 2017 pris endnu.** Når det sker, opdateres ovenstående tal.







**Anden nyhed:**

**FM-signalet slukkes i starten af 2017 – her er oplysninger fra YouSee:**

Vi udnytter FM-signal pladsen til at skabe mere plads til det, som flere efterspørger som for eksempel: **hurtigere bredbånd og bedre billedkvalitet på flere HD-kanaler.**

**Påvirker FM-sluk mig?**

Har du et kabel trukket fra din radio over til **R** indgangen(som vist på billedet) i dit vægstik, så skal du finde andre muligheder for at høre radio.



**Hvordan kan jeg så høre radio?**

 Vi lukker **kun** for FM-signalet **gennem radiostikket**.

Du kan stadig høre radio på disse måder:

* **DAB-radio** - Igennem en DAB-radio kan du modtage de fleste radiokanaler i den bedste lydkvalitet. [Se tilbud fra Elgiganten](https://kundeservice.yousee.dk/nyheder/nyhedsarkiv/tv2017/elgiganten)
* **På dit tv** - På dit tv kan du lytte til de fleste af dine radiokanaler. [Se hvor dine radiokanaler ligger på tv'et](https://kundeservice.yousee.dk/tv/funktioner-og-brug/radiokanaler)
* **Apps** – Du kan fra et smart tv, mobiltelefon eller på PC downloade forskellige radioapps.
* **Stueantenne** - Du kan også modtage FM-radiosignalet med en stueantenne. Du kan skrive dig op til at modtage en stueantenne uden ekstra beregning, så sender vi stueantennen til dig. [Skriv dig op til en stueantenne her](http://yousee.dk/nyhedsbrev/fm_signal.aspx)

**3. nyhed – antal medlemmer:**

Pr. 1. januar 2016 blev der lukket for 84 medlemmer. Det var en følge af Stofas færdiggørelse af udlægning af kabler her i Bramming.

Vi har spændt fulgt udviklingen af afgang fra 2. januar frem til 29. oktober her i år.

Der har i dette tidsrum været 37 udmeldelser. MEN det meget positive er, at vi har fået 22 indmeldelser. Af disse er 16 tidligere medlemmer.

**Altså netto har vi kun mistet 15 medlemmer** fra 2. januar og frem til 29. oktober. Vi er i skrivende stund 1651 medlemmer af Antenneforening Øst.

4. nyhed- møde:

Mandag 31. oktober er bestyrelsen til møde med YouSee og Dansk kabel ang. orientering om opgradering til 1 Megabithastighed i vores net og om Internet uden tv-valg. Der skal så holdes flere møder YouSee snarest.

5. nyhed – bestyrelsen

Søren Nielsen har valgt at trække sig ud af bestyrelsen. Ved seneste bestyrelsesmøde 26.oktober blev Oslakk Thomassen konstitueret som næstformand indtil generalforsamlingen i marts 2017. Vi søger så en ny suppleant! Er det dig, så kontakt mig på 30 25 28 69.

**Følg ellers oplysninger på vores hjemmeside-**

**og på YouSees hjemmeside.**

Johannes Jørgensen, Formand for Antenneforening Øst.